PATVIRTINTA

Lazdijų mokyklos-darželio „Vyturėlis“

direktoriaus 2021 m. lapkričio d.

įsakymu Nr. VYTV1-

**LAZDIJŲ MOKYKLA-DARŽELIS „VYTURĖLIS“**

**RESPUBLIKINĖS IKIMOKYKLINIO IR PRIEŠMOKYKLINIO UGDYMO ĮSTAIGŲ MUZIKINĖS EDUKACINĖS VEIKLOS „LABAS MAN IR TAU“**

**NUOSTATAI**

* 1. **BENDROSIOS NUOSTATOS**

1. Respublikinės ikimokyklinio ir priešmokyklinio ugdymo įstaigų muzikinės edukacinės veiklos „Labas man ir tau“ (toliau vadinama – veikla) nuostatai reglamentuoja veiklos tikslą, reikalavimus dalyviams, organizavimo tvarką, apdovanojimus.
2. Veikla organizuojama pasaulinei sveikinimosi dienai paminėti.
3. Veiklos idėjos autorius ir organizatorius Lazdijų mokykla-darželis „Vyturėlis“.
4. Įsipareigojame kvietimą dalyvauti paskelbti Lazdijų mokyklos-darželio „Vyturėlis“ internetinėje svetainėje <http://mokykladarzelisvyturelis.lt/> ir Facebook paskyroje.
   * 1. **TIKSLAS**
5. Dainuojant, šokant, muzikuojant ugdyti sveikinimosi kultūrą, pagarbą kitam, plėtoti muzikinę patirtį, kūrybiškumą, meninę saviraišką ir dalintis įgyvendintomis muzikinėmis idėjomis.

**III. DALYVIAI**

1. Lietuvos Respublikos ikimokyklinio ir priešmokyklinio ugdymo įstaigų bendruomenių nariai.

**IV. DATA IR DALYVAVIMO TVARKA**

1. Veiklos įgyvendinimas **2021 m. lapkričio 8 d.** **– gruodžio 10 d.** (įskaitytinai).
2. Kiekviena veikloje dalyvaujanti įstaiga, laisvai pasirinktoje vietoje nufilmuoja muzikinį pasirodymą, kuriame vaikai sveikinasi. Tai gali būti dainavimas, muzikavimas, šokis, muzikinė kompozicija ar kita projekto tikslą atitinkanti veikla.
3. Užpildyti dalyvio paraišką (Priedas Nr. 1) ir ją, nurodant laiško temą **„LABAS MAN IR TAU“**,atsiųstielektroninio pašto adresais: [asta.slanciauskiene@lazdijuvyturelis.lt](mailto:asta.slanciauskiene@lazdijuvyturelis.lt) arba [jurgita.burbiene@lazdijuvyturelis.lt](mailto:jurgita.burbiene@lazdijuvyturelis.lt) **iki 2021 m. gruodžio 10 d.** (įskaitytinai).Išsiuntusius paraiškąir **negavusius patvirtinimo per tris darbo dienas** kad ji gauta, skambinti tel. +370 68 268 053 arba +370 68 697 396.
4. Nufilmuotą pasirodymą įkelti į Facebook grupę **„LABAS MAN IR TAU“** (į kurią būsite pakviesti kai gausime paraišką).
5. Dalyvaujančios ugdymo įstaigos atsakingos už tėvų sutikimą filmuoti vaikus ir naudoti medžiagą viešojoje erdvėje.
   1. **BAIGIAMOSIOS NUOSTATOS**
6. Organizatoriai pasilieka teisę atsiųstą medžiagą panaudoti įstaigos internetinėje svetainėje, spaudoje, internetinėje erdvėje.
7. Visiems veikloje dalyvavusiems pedagogams bus išsiųstos elektroninės dalyvių pažymos, įstaigoms – elektroninės padėkos.
8. Dėl detalesnės informacijos rašyti [asta.slanciauskiene@lazdijuvyturelis.lt](mailto:asta.slanciauskiene@lazdijuvyturelis.lt) arba [jurgita.burbiene@lazdijuvyturelis.lt](mailto:jurgita.burbiene@lazdijuvyturelis.lt) arba skambinti tel. +370 68 268 053 arba +370 68 697 396.

Priedas Nr. 1

**Respublikinė ikimokyklinio ugdymo įstaigų**

**muzikinė edukacinė veikla**

**„LABAS MAN IR TAU“**

**DALYVIO PARAIŠKA**

|  |  |
| --- | --- |
| Pilnas įstaigos pavadinimas |  |
| Pasirodymo organizatorių vardai, pavardės |  |
| Kaip jus rasti FB paskyroje (pakvietimui į grupę) |  |
| Dalyvių amžius ir skaičius |  |
| Atsakingo asmens kontaktai:  vardas, pavardė,  telefono numeris,  elektroninio pašto adresas |  |

**\_\_\_\_\_\_\_\_\_\_\_\_\_\_\_\_\_\_\_\_\_**